સ્લીપ ડિવૉર્સ વિશે પોતાનું મંતવ્ય આપતાં ડૉ. પ્રીતિ કહે છે, ‘જ્યારે વ્યક્તિને ઊંઘનો કોઈ પ્રૉબ્લેમ છે અને તેના પ્રૉબ્લેમને કારણે બીજી વ્યક્તિ પણ હેરાન થઈ રહી છે ત્યારે સાચો રસ્તો એ છે કે તમે એનો યોગ્ય ઇલાજ કરાવો. અલગ-અલગ સૂવાથી વ્યક્તિને ટેમ્પરરી સોલ્યુશન મળે છે, કાયમી નહીં. હા, એ પણ છે કે ઇલાજ કરાવો ત્યારે ઠીક થતાં થોડો સમય લાગવાનો અને એ સમય દરમ્યાન જો બન્ને આ બાબતે સંમત હોય તો થોડા સમય માટે સ્લીપ ડિવૉર્સ ટ્રાય કરી શકે છે. પરંતુ હંમેશ માટે શાંતિ જોઈતી હોય તો ઇલાજ કરાવો.’